અમિત શાહે ઉત્તર પ્રદેશમાં એક ચૂંટણી સભામાં ભાષણ દરમિયાન કહ્યું હતું કે મુઝફ્ફરનગરના રમખાણોનો બદલો લેવાનો સમય આવી ગયો છે. શાહના આ નિવેદનને ઉશ્કેરણીજનક ગણાવીને ચૂંટણી પંચ સમક્ષ ફરિયાદ કરવામાં આવી હતી. તેવી જ રીતે સમાજવાદી પાર્ટીના નેતા આઝમ ખાન પર પણ વિવિધ વિવાદાસ્પદ નિવેદનોને લઈને ચૂંટણી પંચમાં ફરિયાદ નોંધાવવામાં આવી હતી. જેથી ચૂંટણી પંચે 11 એપ્રિલના રોજ અમિત શાહ અને આઝમ ખાન પર ચૂંટણી રેલીઓ અને જનસભાઓ સંબોધવા પર પ્રતિબંધ લગાવ્યો હતો.